ኢትዮጵያ በኢኮኖሚ ወደፊት እየገሰገሰች ያለች ሀገር መሆኗን ዎች ኢኮኖሚ ዘገበ
– ኢትዮጵያ በሀሉም የኢኮኖሚ ዘርፎች ወደፊት እየገሰገሰች ያለች ሀገር መሆኗን ዎች ኢኮኖሚ የተባለ ድህረ ገጽ ገለጸ ።ከጥቂት ዓመታት በድርቅና በጦርነት የምትታወቀው ኢትዮጵያ አሁን ሌላ መልክ ይዛለች ያለው ድህረ ገጹ ፤በመሠረተ ልማት ፣በኃይል ማመንጫ ግንባታ ፣በግብርና ዘርፈ ዓበይት ውጤቶች በማስመዝገብ ለአፍሪካውያን ከድህነት እንዴት መውጣት እንደሚቻል ትምህርት እየሰጠች መሆኗን አስገንዝቧል ። በየዓመቱ ከሌሎች የአፍሪካ አገሮች በእጥፍ የሚበልጥ ባለ ሁለት አሃዝ ኢኮኖሚ ዕድገት እያስመዘገበች ያለች ሀገር መሆኗንም አመልክቷል ።ኢትዮጵያ ለውጪ ጎብኚዎች ባላት የተመቻቸ ሁኔታ ቱሪስቶችን በመሳብ የንግድ፣ የኢንቨስትመንትና የስራ ዕድሎች ምንጭ መሆኗን አስታውቋል ።ባሁኑ ወቅት ኢትዮጵያ ረጅም ኢኮኖሚያዊ ዕድገቷ ጥንካሬ የሚያመላክት ግዙፍ አይሮፕላን  ማረፊያ ለመገንባት እየተንቀሳቀሰች መሆኗን አንስቷል ።ኢትዮጵያ ከራሷ አልፋ ለሌሎች የሚተርፍ የታላቁ ህደሴ ግድብን፣ከጎሮቤት  ሃገሮች  ጋር   የምትተሳሰርበትን የመሠረተ ልማትና የባቡር ትራንስፖርት ዝርጋታዎች የምታካሄድ ሀገር መሆኗን በአብነት ጠቅሷል ።                                  በእርዳታ ተመጽዋችነት ስትታወቅ የነበረችው ኢትዮጵያ ባሁኑ ወቅት በምግብ ራሷን መቻሏ ዓለም አቀፍ ምስክረነት በማግኘትና ዘላቂነቱን የሚያረጋገጥ መንገድ በመገንባት ላይ የምትገኝ መሆኗን ዎች ኢኮኖሚ የተባለው ድህረገጽን ጠቅሶ ድምጺ ወያነ ትግራይ ዘግቧል ።